ባለፈው አንድ አመት የተከናወኑ የለውጥ እንቅስቃሴዎችን የሚገመግም የምሁራን ዐውደ ጥናት እየተካሄደ ነው
ባለፈው አንድ አመት የተሠሩ የለውጥ እንቅስቃሴዎችን የሚገመግም የሁለት ቀን የምሁራን ዐውደ ጥናት በጠቅላይ ሚኒስትር ጽህፈት ቤት እየተካሄደ ነው፡፡ዐውደ ጥናቱ የአንድ ዓመቱን ሂደት በምሁራዊ ደርዝ ለመዳሰስ፣ ለመገምገምና ለመመርመር ያለመ ነው ተብሏል፡፡30 ምእራፎችን በሚያካትተው የጥናት መጽሐፍ ላይ የሚወጡ የጥናትና ምርምር ሥራዎች የሚገመገሙበት የሁለት ቀን የምሁራን ውይይት ከዛሬ ጀምሮ እየተካሄደ ሲሆን በኢትዮጵያ ላይ መጠነ ሰፊ ጥናት ያካሄዱ የሀገር ውስጥና ዓለም አቀፍ ምሁራን ተሳትፈውበታል፡፡ይህ የጥናት መጽሐፍ የፖለቲካ ለውጥና ተሐድሶ፣ የኢኮኖሚ ዘርፍ ለውጥ፣ ሀገረ ብሔር/ሀገረ መንግሥት ግንባታ፣ የውጭ ግንኙነትና የሀገር ደኅንነት የሚሉ አራት አንኳር ርእሰ ጉዳዮችን ይዳስሳል ነው የተባለው። (ምንጭ፡- የጠቅላይ ሚኒስትር ጽህፈት ቤት)